

TEVÉKENYSÉGTERV

Szitakötő Folyóirat, Liget Műhely, Budapest

2023.06.05.

**Szerző:** Damó Beáta, Fazakas Enikő

**Intézmény:** Petőfi Sándor Gimnázium, Kézdivásárhely

**Tantárgy:** magyar nyelv és irodalom

**Korcsoport:** 5., 6., 7. osztály

 **Feladatsor**

**Pókhálóábra:** FÖLD

Gyűjtsétek össze, mi jut eszetekbe a *föld* szó hallatán! Törekedjetek arra, hogy gyűjteményetek tartalmazzon elvont és konkrét főneveket, igéket, mellékneveket! Társításaitokat írjátok a *föld* szó köré!



 Csoportbontás: *elvont főnév, konkrét főnév, ige, melléknév* (4 csoport)

1. Minden csoport saját szófajának (csoportnevének) megfelelően bővítse a szófajlistát, amelyre a fogalmazásnál szükség lesz! Mutassátok be a szólistáitokat a többieknek!
2. Gyűjtsetek a hallottakat felhasználva legkevesebb 5 összetett szót, melyben a *föld* szó elő- vagy utótagként szerepel!
3. Most pedig kiderítjük, melyik csoport ismer több szólást! Használjátok fel a folyóirat 28. oldalán kezdődő *Ki fordítja ki a Földet a sarkából?* című szöveget és az asztalotokon lévő szólásgyűjteményt!

 a) Soroljátok fel az általatok összegyűjtött szólás-mondásokat!

 b) Válasszatok egy-egy szóvívőt, aki megismerteti a többi csoporttal egy általatok választott szólás eredetét, magyarázatát!

c) A következő feladat egy általatok választott szólás megjelenítése testbeszéddel.

1. Olvassuk el a folyóirat 46‒47. oldalán lévő *Kifordítva* című olvasmányát!

Figyeljetek arra, hogy a történet szereplői közül ki hogyan viszonyul, viselkedik, érez a kialakult helyzettel kapcsolatban!

1. A négy csoport a négy szereplő (Lepi, édesapja, a kislány és édesapja) nevében ‒ felhasználva a korábbi feladatok során gyűjtött szavakat, szókapcsolatokat, esetleg szólásokat ‒ 8‒10 mondatos monológot alkot, melyet majd bemutattok egymásnak!
2. Házi feladat: Lepi nevében alkossatok 10‒12 mondatos naplóbejegyzést!